OpenLLM-France/wikimedia huggingface dataset:
# Ford Model C

El Ford Model C va ser un automòbil produït al Regne Unit entre 1934 i 1937. També va ser muntat a Barcelona entre 1934 i 1936. La versió alemanya, produïda a Colònia al mateix període, va rebre el nom de Ford Eifel.
El cotxe equipava una versió engrandida del motor de vàlvules laterals del Ford Model Y, amb la cilindrada incrementada fins als 1172cc en eixamplar el diàmetre dels 56.6 mm al 63.5 mm però mantenint la carrera en els 92.5mm. El motor estàndard donava 32 CV de potència a 4000 rpm. Aquest motor va tenir una llarga vida, sent instal·lat per diversos productors de vehicles esportius i per la mateixa Ford en altres models fins a 1962. La suspensió era la tradicional de Ford, amb ballestes transversals i eixos rígids davant i darrere, com venia sent habitual des del Ford T. La caixa de canvis era de tres relacions
A més de les versions de dues i quatre portes, també n'hi va haver una de descapotable. A mitjans de 1935 el Model C va rebre algunes millores i es va comercialitzar amb el nom de CX.
La velocitat màxima estava sobre els 110 km/h amb un consum prou raonable per a l'època.

## Enllaços externs

* http://www.fordyandcmodelregister.co.uk (anglès)
# Ford Falcon (Estats Units)

* Aquest article és sobre el model de cotxe estatunidenc. Per als models produïts en altres països, vegeu Ford Falcon
El Ford Falcon va ser un automòbil produït per Ford Motor Company des de 1960 fins a 1970. Va ser un èxit enorme per a les vendes de Ford inicialment, superant folgadament els rivals compactes de Chrysler i General Motors presentats al mateix temps. Durant la seva curta vida, el Falcon s'ofrecia en una àmplia gamma d'estils de carrosseria: sedan de dues i quatre portes, rural de dues i quatre portes, hardtop, descapotable, una rural tipus furgoneta i la camioneta Ranchero, l'estructura de la qual estava basada en el Falcon sedan de dues portes. Des de fa diversos anys, el nom Falcon també es va utilitzar en versions de passatgers de la camioneta Ford Econoline. Diverses variacions del Ford Falcon es van fabricar a l'Argentina, Austràlia, el Canadà, Xile i Mèxic.

## Els seus començaments

El projecte Falcon va començar a formar-se el juliol de 1957 als Estats Units; aquell any Ford Motor Company decideix començar a treballar en un automòbil de mida més petita que els Ford d'aquella època i més gran que els europeus que es començaven a importar, el vehicle seria un compacte d'acord amb els estàndards nord-americans, de 6 cilindres i amb capacitat per a 6 passatgers. El primer «compacte» de Ford va néixer sota el nom de «Ford Falcon» o simplement Falcon a finals de 1959.
El Falcon, encara que de menor mida que els seus rivals de l'època, tenia totes les virtuts necessàries per satisfer l'usuari nord-americà que exigia d'un automòbil, confort, velocitat i l'espai suficient com per portar còmodament sis persones. Al seu país d'origen el Falcon va sofrir molts canvis de línia que l'allunyaven cada vegada més del concepte per al qual va ser concebut.

## Evolució del Ford Falcon americà

* Primera generació (1960-1963)
* Segona generació (1964-1965)
* Tercera generació (1966-1970)

## Referències

* ↑ www.falconclub.com Arxivat 2010-04-08 a Wayback Machine. The Ford Falcon Story... - (en anglès) - Consultat el 4/4/2010

## Vegeu també

* Ford Falcon (Austràlia)
# Ford F

El Ford F és un vehicle que va produir la Ford Motor Company l'any 1905, fins a l'any 1906, als Estats Units.
El model anterior al Ford F va ser el Ford C i el va succeir el Ford N, era un automòbil luxós. És un quatre places faetó body amb estreps i capota. La producció es va iniciar en 1905 i va acabar en 1906 després de produir 1000 vehicles d'aquest model. En 1905, aquest automòbil es comercialitzava a $2000 (dòlars).

## Referències

* Clymer, Floyd. Treasury of Early American Automòbils, 1877-1925. New York: Bonança Books, 1950.
* David L. Lewis (2005). 100 Years of Ford. Publications International. pp. 18-19. ISBN 0-7853-7988-6.
# Moos (cantant)

Moos, nom artístic de Moustaphe Al-Alamy (àrab: مصطفى العلمي , Muṣṭafà al-ʿAlamī; francès: Moustaphe Al-Alamy) (Tolosa, 29 d'agost de 1974), és un cantant francès conegut arrel de la seva interpretació de la cançó Au nom de la rose, un èxit de 1999. Ha venut 1.030.700 disques incloent 931.000 singles i 99.700 albums
Nascut de pares marroquins, va créixer al barri de Bagatelle, on es barrejaven diferents estils de música: ritmes africans, raï, funk, RnB. Moos va llançar el seu primer senzill l'any 1998, Qui Me Donnera Des Ailes. El seu major èxit serà el llançament del single Au nom de la rose que serà número u a França i Bèlgica (Valònia) durant diverses setmanes. The Crab is erotic, el seu primer àlbum, també va ser un èxit, destacant-se entre els àlbums més venuts a França de maig a agost de 1999, durant onze setmanes, i arribant al lloc no 11 dels rànquings. L'agost del mateix any va publicar el seu tercer senzill Délicate chatte, que va tenir menys èxit, i un videoclip amb Nadia Farès que va ser censurat i que mai es va mostrar a la televisió. La majoria dels temes de les seves cançons són la sensualitat i la malenconia. També va publicar un segon àlbum, Comme une étoile, que va passar desapercebut. L'any 2005, Moos va obrir un saló de te i una discoteca al centre de Tolosa mentre desenvolupava una activitat musical alhora. A partir de 2013, actua regularment al seu establiment de Tolosa, de vegades acompanyat del seu amic Lââm. El 2014, va considerar presentar-se a les eleccions municipals del 2014 a Tolosa de Llenguadoc, però se li va oferir un lloc no elegible a la llista de l'UDI de Christine De Veyrac i va rebutjar la proposta.

## Discografia
### Àlbums

* 1999 - Le Crabe est érotique

### Singles

No 11 en França i no 18 en Bèlgica
| Curs | Títol | Gràfic | Gràfic | Certificació (EN) |
| Curs | Títol | CA | BEL (WA) | Certificació (EN) |
| 1998 | Qui Me Donnera Des Ailes | 51 | — | — |
| 1999 | Au Nome De La Rose | 1 | 1 | Diamant |
| 1999 | Délicate Chatte | 83 | 18 | — |

## Referències

* ↑ «Bilan des Ventes globales (Albums & Chansons) par Artiste» (en francès). InfoDisc / Dominic DURAND. [Consulta: 5 setembre 2022].
* ↑ «IFOP - Institut d’études opinion et marketing en France et à l’international» (en francès). [Consulta: 5 setembre 2022].
* 1 2 «Discographie Moos - ultratop.be» (en francès). ULTRATOP & Hung Medien. [Consulta: 5 setembre 2022].
* ↑ Moos certifications in France (Retrieved October 8, 2008)
* ↑ Moos discography and peak positions in France Lescharts.com (Retrieved October 8, 2008)
# Partit Coalició Liberal

Partit Coalició Liberal (suec Liberala samlingspartiet) fou un partit polític suec que va tenir representació al Parlament suec de 1900 a 1924. Formà part de la coalició de govern de 1905 a 1906, i fou el més votat a les eleccions legislatives sueques de 1911, de tal manera que el seu cap Karl Staaff fou nomenat primer ministre de Suècia, cosa que es va repetir entre 1917 i 1920 sota el lideratge de Nils Edén.
El 1924 el partit es va dividir a causa de la llei sobre la prohibició de l'alcohol. Els partidaris de la prohibició fundaren el Partit Popular de Pensament Lliure (Frisinnade folkpartiet), mentre que els contraris a la prohibició formaren el Partit Liberal de Suècia (Sveriges liberala parti). El 1934 els dos partits es tornaren a unificar per a formar l'actual Partit Popular Liberal (Folkpartiet).

## Líders

* Sixten von Friesen, 1900–1905
* Karl Staaff, 1907–1915
* Daniel Persson, 1915–1918
* Nils Edén, 1918–1924
# Partit Comunista Angolès

El Partit Comunista Angolès (en Portuguès: Partido Comunista Angolano) era un partit polític d'Angola, fundat a l'octubre del 1955, sota influència del Partit Comunista Portuguès per Viriato Clemente da Cruz i António Jacinto El PCA era dirigit pels germans Mário Pinto de Andrade i Joaquim Pinto de Andrade (un sacerdot catòlic). El PCA va establir escoles i llibreries clandestines a Luanda, i va establir branques a Catete i Malange.
Al desembre del 1956 es va unri al Partit de Lluita Unida dels Africans a Angola (PLUA) per formar el Moviment Popular per a l'Alliberament d'Angola (MPLA).

## Referències

* ↑ Irene Pimentel. «O «4 de Fevereiro» e o início da guerra colonial».
* ↑ Africa Year Book and Who's who, 1977, p. 238.
* ↑ Tvedten, Inge. Angola: Struggle for Peace and Reconstruction, 1997, p. 29.
* ↑ Shantz, Jeff. "Angolan national liberation, 1961–1974." Arxivat 2020-09-18 a Wayback Machine. Blackwell Reference Online. Retrieved 29 January 2011.
# Pau de Thoar i Grec

Pau de Thoar i Grec (segle xvii - Viena?, segle xviii) fou un militar català.
Fill del notari Pau de Thoar, que exercí a Barcelona fins al 1712, de molt jove va participar en l'alçament de la Plana de Vic en 1705, sent nomenat tinent en el Regiment de Reials Guàrdies Catalanes el 1705 i posteriorment capità en el regiment fins al 1713, quan Antoni de Villarroel i Peláez el nomenà governador de la castell de Montjuïc, participant en l'Atac a Can Navarro, i tenint un fort enfrontament amb el nou Conseller en Cap de Barcelona Rafael Casanova i Comes, que el feu destituir a finals de l'any i posteriorment fou nomenat coronel Governador d'Infanteria en 1714. Per ordre de Villarroel, ferit de gravetat, que la transmeté al coronel Juan Francisco Ferrer l'onze de setembre de 1714 a la tarda ordenà tocar a capitulació, quan el govern encara no havia deliberat. Després de la derrota final a Barcelona, i exiliat a Viena, fou coronel de Voluntaris en la guerra austroturca fins al 1718.

## Referències

* ↑ Albertí, 2006, p. 165.
* ↑ Bruguera, 1871, p. 363.
* ↑ Galisteo, 2013, p. 629.
* ↑ Castellví, 1999, p. 260.
* ↑ Castellví, 1999, p. 617.

## Bibliografia

* Albertí, Santiago. L'Onze de setembre. Barcelona: Albertí Editor, 2006. ISBN 84-7246-059-2. Arxivat 2015-04-02 a Wayback Machine.
* Bruguera, Mateo. Historia del memorable sitio y bloqueo de Barcelona y heroica defensa de los fueros y privilegios de Cataluña en 1713 y 1714 (en castellà). L. Fiol y Gros, 1871.
* Castellví, Francesc. Narraciones Históricas desde el año 1700 al 1725 (en castellà). vol.IV (1714-1725). Fundación Francisco Elías de Tejada y Erasmo Pèrcopo, 1999. ISBN 84-931265-0-0.
* Galisteo, Roger. Entre Castilla y Cataluña (en castellà). Bubok, 2013. ISBN 8468633666.
# Pedro Balañá

«Pedro Balañá» té aquests significats:

## Vegeu també

* Pere Balañà i Bonvehí
# Pauwels Sauzen-Bingoal

L'equip Marlux-Napoleon Games (codi UCI: MNG), conegut anteriorment com a Sunweb, és un equip ciclista belga, de ciclisme en ruta i ciclocròs. Creat al 2006, té categoria continental des de l'any següent.

## Principals resultats

* Gran Premi Etienne De Wilde: Tim Merlier (2015)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Composició de l'equip

2016 :
2017 :

## Classificacions UCI

A partir del 2007, l'equip participa en els Circuits continentals de ciclisme. La següent classificació estableix la posició de l'equip en finalitzar la temporada.
UCI Europa Tour
| Temporada | Classificació per equips | Millor ciclista en la classificació individual |
| 2007 | 125è | Sven Vanthourenhout (967è) |
| 2008 | 89è | Sven Vanthourenhout (227è) |
| 2009 | 116è | Sven Vanthourenhout (880è) |
| 2010 | 106è | Martin Zlámalík (766è) |
| 2011 | 88è | Tijmen Eising (298è) |
| 2012 | 101è | Klaas Vantornout (553è) |
| 2013 | 123è | Kevin Pauwels (1073è) |
| 2014 | 120è | Gianni Vermeersch (930è) |
| 2015 | 105è | Gianni Vermeersch (445è) |
| 2016 | 136è | Kevin Pauwels (1761è) |
| 2017 | 126è | Kevin Pauwels (1074è) |

## Referències

* ↑ Classificacions UCI (Web oficial de l'UCI).

## Enllaços externs

* Pàgina oficial Arxivat 2016-01-27 a Wayback Machine.
* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
* Plantilles i resultats a procyclingstats.com
# Peristedion crustosum

Peristedion crustosum és una espècie de peix pertanyent a la família dels peristèdids.

## Descripció

* Fa 15,2 cm de llargària màxima.

## Alimentació

Menja invertebrats de cos tou, incloent-hi cucs.

## Hàbitat

És un peix marí i batidemersal que viu entre 305 i 486 m de fondària.

## Distribució geogràfica

Es troba al Pacífic oriental: Nicaragua, Panamà i les illes Galápagos.

## Observacions

És inofensiu per als humans.

## Referències

* ↑ Lacépède B. G. E., 1801. Histoire naturelle des poissons. Hist. Nat. Poiss. v. 3. i-lxvi + 1-558.
* ↑ uBio (anglès)
* ↑ Garman, S., 1899. The Fishes. A: Reports on an exploration off the west coasts of Mexico, Central and South America, and off the Galapagos Islands ... by the U. S. Fish Commission steamer "Albatross," during 1891... Núm. XXVI. Mem. Mus. Comp. Zool. v. 24: Text: 1-431, Atlas: Pls. 1-85 + A-M.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Richards, W.J. i J.E. McCosker, 1998. A new species of the genus Bellator (Pisces: Triglidae), with comments on the trigloids of the Galápagos Islands. Proc. Biol. Soc. Wash. 111(4):936-941.
* ↑ Grove, J.S. i R.J. Lavenberg, 1997. The fishes of the Galápagos Islands. Stanford University Press, Stanford, 863 p.
* ↑ Cotto Sanchéz, A., 1998. Listado taxonómico de los peces identificados en los océanos Pacífico y Atlántico de Nicaragua. Ministerio de Economía y Desarrollo. MEDE PESCA. Managua, Nicaragua. pag. var.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Physalaemus ephippifer

Physalaemus ephippifer és una espècie de granota que viu al Brasil, Guaiana Francesa, Guyana, Surinam i Veneçuela.

## Referències

* Reynolds, R., Rodrigues, M.T., Mijares, A. & MacCulloch, R. 2004. Physalaemus ephippifer. Llista Vermella d'Espècies Amenaçades de la UICN 2006. Consulta: 16 de gener de 2008.
# Physalaemus fernandezae

Physalaemus fernandezae és una espècie de granota que viu a l'Argentina, Uruguai i, possiblement també, al Brasil.
Està amenaçada d'extinció per la pèrdua del seu hàbitat natural.

## Referències

* Lavilla, E. & Langone, J. 2004. Physalaemus fernandezae. Llista Vermella d'Espècies Amenaçades de la UICN 2006. Consulta: 16 de gener de 2008.
# Physalaemus gracilis

Physalaemus gracilis és una espècie de granota que viu a l'Argentina, el Brasil, Uruguai i, possiblement també, al Paraguai.
Està amenaçada d'extinció per la pèrdua del seu hàbitat natural.

## Referències

* Lavilla, E., Kwet, A., Segalla, M.V., Langone, J. & Baldo, D. 2004. Physalaemus gracilis. Llista Vermella d'Espècies Amenaçades de la UICN 2006. Consulta: 16 de gener de 2008.
# Physalaemus jordanensis

Physalaemus jordanensis és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Nascimento, L.B. & Verdade, V. 2004. Physalaemus jordanensis. Llista Vermella d'Espècies Amenaçades de la UICN 2006. Consulta: 16 de gener de 2008.
# Pendent

«Pendent» té aquests significats:
* Pendent (topografia), inclinació d'una superfície en relació a l'horitzontal
* Pendent (matemàtiques), inclinació de la tangent en un punt o coeficient director d'una recta
# Península de Txeleken

La península de Txeleken (rus: Челекен полуостров) és una península situada a l'oest de Turkmenistan, a les costes orientals de la mar Càspia.

## Geografia

La península de Txeleken té uns 40 km de llargada i 22 km d'amplada. Limita amb el mar Caspi a l'oest i amb el golf de Türkmenbaşy (antiga badia de Krasnovodsk) al nord.
La península té un clima sec continental amb una precipitació de 150 mm/any. La zona és desèrtica i la part central és un terreny elevat de 100 m d'altitud mitjana, amb penya-segats de 25 m d'alçada a la part central de la riba occidental, mentre que la costa oriental és baixa i sorrenca.
La Península té dos braços o barres a l'extrem que van meridionalment de nord a sud; el braç nord o dret també se'l coneix com a península de Kafaldja, mentre que el braç sud o esquerre, que va cap a Ogurja Ada, se'l coneix com a península Dervix.
De tant en tant, com l'any 1995, la península de Txeleken torna a ser una illa quan el nivell de les aigües del Caspi augmenta. Hi ha volcans de fang a la península de Txeleken.
La ciutat de Hazar, antiga Txeleken, es troba a la península, que pertany administrativament a la província de Balkan de Turkmenistan.

## Cartografia

La península de Txeleken era antigament una illa. Va ser dibuixada en un mapa per primera vegada l'any 1715 per Alexander Bekovitx-Therkasski amb el nom d'Illa Txereken. La zona va ser cartografiada per Fedor Ivanovitx Soimonov durant l'expedició al Caspi, que va estar estudiant aquest mar des del 1719 fins al 1727.
En alguns mapes dels segles XVIII al XIX apareixia com a "Neftyanoi" o com a "Neftonia". L'illa també va ser descrita més tard per G. S. Karelin, el 1832. Karelin va comentar que hi havia quatre tipus de petroli cru a la península de Txeleken. L'illa es va fusionar amb el continent després de 1937.
De 1945 a 1948, hi va haver el camp de treball de Krasnovodslag, on hi havia principalment presoners de guerra i presos polítics que extreien ozocerita.

## Referències

* ↑ «Челекен Туркмения Как живут люди» (en rus). ucrazy.ru, 05-12-2015. [Consulta: 22 novembre 2023].
* 1 2 VVAA, 2010, p. 140.
* ↑ Capozzi et al., 2014.
* ↑ «KRASNOVODSKÝ TÁBOR HLAVNÍ SPRÁVY PRO ZÁLEŽITOSTI VÁLEČNÝCH ZAJATCŮ A INTERNOVANÝCH LIDOVÉHO KOMISARIÁTU VNITRA SSSR č. 516» (en txec). bystrov.ustrcr.cz. Arxivat de l'original el 2022-05-18. [Consulta: 22 novembre 2023].

## Bibliografia

* Capozzi, Rossella; Nigarov, Aman; Oppo, Davide; Esenov, Paltamet «Mud volcanism and fluid geochemistry in the Cheleken peninsula, western Turkmenistan». Marine and Petroleum Geology, 57, 2014, pàg. 122–134. DOI: 10.1016/j.marpetgeo.2014.05.009.
* VVAA. The Caspian Sea Encyclopedia (en anglès). Springer Science & Business Media, 2010, p. 525. ISBN 9783642115240.
# Pere Pujadas Roig

Pere Pujadas Roig (el Masnou, Maresme, 1920 - el Masnou, Maresme, 2005) fou un pintor català.
Artista i pintor autodidacte, iniciat a la pintura des de molt jove, va compaginar la seva feina de pintor industrial amb la pintura artística. La seva joventut va estar marcada per la Guerra Civil. Va formar part de la Quinta del biberó i més de set anys va patir les conseqüències de la guerra, entre el camp de concentració a França i el servei militar. Quan va tornar es va casar amb Dolors Bàrbara i va tenir quatre filles: Josefina, Georgina, Dolors i Victòria.
Després de la guerra, la seva professió va ser de pintor de parets i decorador retolista, i va crear una empresa pròpia amb cinc treballadors en plantilla. El 1955 va treballar en el fresc de l'absis de l'església de Sant Pere del Masnou. Va restaurar diferents cases particulars i, més tard, va dirigir la restauració de la Casa de Cultura del Masnou. A partir dels anys setanta es va començar a presentar a concursos de pintura ràpida, els quals defensava com a disciplina artística. Durant quasi trenta anys va recórrer tot Catalunya pintant racons. Va fer amistat amb diferents artistes, com Roure, Carbonell, Hidalgo, Serrat o Ceferí Olivé.
Pintà sobretot paisatges, marines i temes urbans. Pintà el paisatge del seu entorn: natures mortes, mars i muntanyes, rierols i camins, pobles i ciutats. La llum és determinant en les seves obres. El Masnou va ser durant molt temps un dels seus temes preferits. El seu estil és principalment impressionista amb un cert expressionisme. Va experimentar amb materials i tècniques diferents per crear altres formes d'expressió. Emprava des de l'oli fins a l'aquarel·la.
Al llarg de la seva vida, va obtenir diversos premis i va realitzar múltiples exposicions. Va obtenir el primer premi de la II Biennal Art Vilassar, el 2001 o el premi de pintura Guastavino 2004 de Vilassar de Dalt. Va realitzar centenars d'obres, una gran part sobre suports inversemblants. La seva obra està principalment en ajuntaments, museus i col·leccions privades de Catalunya, i també en alguns països com França, Suècia o Alemanya.
L'any 2018 les seves filles va donar 37 obres del pintor a l'Ajuntament del Masnou. L'any 2020 per commemorar el centenari del seu naixement l'Ajuntament del Masnou li va dedicar una exposició i va estrenar una foto vídeo novel·la de set capítols anomenada Plaça d'Ocata.

## Referències

* 1 2 3 4 5 Victòria Pujadas i Cristina Espuga (coord.). Pere Pujadas Roig (1920-2005). El Masnou: Ajuntament del Masnou, 2011.
* ↑ «Pere Pujades Roig, guanya el premi de pintura Guastavino 2004». Ajuntament de Vilassar de Dalt, 30-10-2004 [Consulta: 7 juliol 2020]. Arxivat 7 de juliol 2020 a Wayback Machine.
* ↑ «Una exposició i una foto vídeo novel·la recorden Pere Pujadas en el centenari del seu naixement». El Masnou Viu. Ajuntament del Masnou [El Masnou], 117, 01-01-2020, pàg. 11 [Consulta: 7 juliol 2020].
# Peskovatka-Kazàtxia

Peskovatka-Kazàtxia (en rus: Песковатка-Казачья) és un poble de l'óblast de Lípetsk, a Rússia, que el 2011 tenia 147 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Pleucadeuc

Pleucadeuc (en bretó Plegadeg) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.716 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.339 | 1.181 | 1.158 | 1.331 | 1.376 | 1.482 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1971-2008 | Joseph Briend | Divers droite |
| 2008- | Alain Launay | |
# Pierre-Raymond Villemiane

Pierre-Raymond Villemiane (Pinuelh, 12 de març de 1951) va ser un ciclista francès, que fou professional entre 1976 i 1983. Durant la seva carrera professional destaquen les tres etapes guanyades al Tour de França.

## Palmarès

* 1975
** 1r a Clàssica d'Ordizia
* 1976
** 1r a la Pfäffikon - Feusiberg
* 1977
** Vencedor d'una etapa al Tour de França
** Vencedor d'una etapa al Gran Premi del Midi Libre
** Vencedor d'una etapa al Tour de Còrsega
** Vencedor d'una etapa al Tour del Llemosí
** 1r a la Promotion Pernod
* 1978
** 1r al Tour del Tarn
** 1r al GP Ouest France-Plouay
* 1979
** Vencedor d'una etapa al Tour de França
** Vencedor d'una etapa a l'Etoile des espoirs
* 1980
** Campió de França en ruta
** 1r a la París-Camembert
** Vencedor d'una etapa al Tour del Tarn
* 1982
** 1r a la Polymultipliée
** 1r al Gran Premi de Mònaco
** Vencedor d'una etapa al Tour de França

### Resultats al Tour de França

* 1977. 15è de la classificació general. Vencedor d'una etapa. 1r de la Classificació dels esprints intermedis
* 1978. 31è de la classificació general
* 1979. 13è de la classificació general. Vencedor d'una etapa
* 1980. 70è de la classificació general
* 1982. 55è de la classificació general. Vencedor d'una etapa

### Resultats al Giro d'Itàlia

* 1980. 38è de la classificació general
* 1983. 58è de la classificació general

### Volta a Espanya

* 1982. 6è de la classificació general

## Enllaços externs

* Fitxa de Pierre-Raymond Villemiane a sitiodeciclismo.net
* Pierre-Raymond Villemiane a ProCyclingStats
# Pixota blanca

La pixota blanca, la pixota, el pamfont o el metge (Ophidion barbatum) és una espècie de peix marí de la família Ophidiidae distribuït per la costa est de l'oceà Atlàntic, des del sud d'Anglaterra fins al Senegal, a més de pel nord del mar Mediterrani.

## Referències

* ↑ TERMCAT (català)
# Petroica del Pacífic

El petroica del Pacífic (Petroica pusilla) és un ocell de la família dels petròicids (Petroicidae).

## Hàbitat i distribució

Habita els boscos de les illes Vanuatu, Vanua Levu, Taveuni, Viti Levu i Kandavu, a les Fiji i Savaii i Upolu, a les Samoa.

## Referències

* ↑ «Petroica del Pacífic». Cercaterm. TERMCAT, Centre de Terminologia. Rev. 10/10/2023(català)